**Ályktun aðalfundar Öryrkjabandalags Íslands laugardaginn 4. október 2014**

1. **Samningur Sameinuðu þjóðanna um réttindi fatlaðs fólks (SRFF)**

**„Aðalfundur Öryrkjabandalags Íslands skorar á stjórnvöld að innleiða samninginn á haustþingi 2014.“**

Greinargerð:

Samningurinn var undirritaður fyrir Íslands hönd 30. mars 2007. Síðan þá hafa stjórnvöld nokkrum sinnum áætlað að leggja fram frumvarp á Alþingi um fullgildingu samningsins en af því hefur ekki orðið. *Í Þingsályktun um framkvæmdaáætlun í málefnum fatlaðs fólks til ársins 2014*, sem Alþingi samþykkti 11. júní 2012, kemur fram að frumvarp eigi að fara fyrir Alþingi eigi síðar en á vorþingi 2013. Það gekk ekki eftir og var því næsta áætlun á vorþingi 2014, sem hefur heldur ekki orðið. Nú hafa stjórnvöld sagt að frumvarpið verði lagt fram á vorþingi 2015.

Þegar hafa 182 lönd innleitt samninginn og einungis fjögur Evrópulönd eiga eftir að innleiða hann, Finnland, Írland, Holland og Ísland.

Ekkert um okkur án okkar!